b'\n_START_ARTICLE_\nZlata ptica\n_START_PARAGRAPH_\nZlata ptica je naslovni lik istopomenske ljudske pravljice. Razli\xc4\x8dic Zlate ptice je veliko, kar je dokaz, da se je pravljica pripovedovala na razli\xc4\x8dnih koncih Slovenije ter v razli\xc4\x8dnih \xc4\x8dasovnih obdobjih.\n_START_SECTION_\nLiterarni lik - Zlata ptica\n_START_PARAGRAPH_\nZlate ptice ali rajske ptice ozna\xc4\x8duje zlata barva. Predstavljajo nebesna bitja, ki \xc4\x8dudovito pojo ali pa ima njihovo perje \xc4\x8dude\xc5\xbeno mo\xc4\x8d. Ob poslu\xc5\xa1anju rajske ptice naj bi \xc4\x8das na onem svetu be\xc5\xbeal neizmerno hitro, kakor blisk. Motivi obeh ptic so zelo raz\xc5\xa1irjeni v ljudskem pripovedni\xc5\xa1tvu in pa tudi v ljudskem pesni\xc5\xa1tvu.\n_START_SECTION_\n\xc2\xa0\xc2\xbbDobro se popla\xc4\x8da, slabo se kaznuje\xc2\xab\xc2\xa0\n_START_PARAGRAPH_\nLahko bi se reklo, da je to glavni motiv skozi vso pravljico. Prikazan je na primeru kraljevih sinov._NEWLINE_1. SLABO SE KAZNUJE (primer): Prvi in drugi sin odsevata lastnosti, kot so sebi\xc4\x8dnost in \xc5\xbeelja po bogatstvu. Sta negativni lastnosti. To se poka\xc5\xbee, ko imata \xc5\xbeeljo ujeti zlato ptico da bi pridobila kraljestvo - \xc5\xbeelja po bogatsvu in mo\xc4\x8di. Ko ju sre\xc4\x8da la\xc4\x8dni medved, mu ne odstopita niti malo hrane, saj se bojita da bo premalo tudi zanju. Odsev sebi\xc4\x8dnosti. Zaradi tega ju napadejo roparji in jima poberejo vse. Ko jima grozi smrt na vislicah, ju re\xc5\xa1i najmlaj\xc5\xa1i brat. To je bila zanju kot nova prilo\xc5\xbenost, da se doka\xc5\xbeeta. Vendar zagre\xc5\xa1ita umor svojega najmlaj\xc5\xa1ega brata, ker se zbojita zase (da bi o\xc4\x8detu povedal resnico). Umor se kaznuje z umorom - na koncu o\xc4\x8de izve za njuno podlost in ju da obesiti._NEWLINE_2. DOBRO SE POPLA\xc4\x8cA (primer): Tretji sin je bil dobrega srca in nikoli nobenemu ni \xc5\xbeelel slabega. Ko je \xc5\xa1el na pot za zlato ptico je la\xc4\x8dnemu medvedu odstopil svojo hrano in celo konja. Dobrosr\xc4\x8dnost je bila popla\xc4\x8dana. Na koncu je prejel kraljestvo in dobil lepo \xc5\xbeeno.\n_START_SECTION_\nAnaliza pravljice po Marjani Kobe\n_START_PARAGRAPH_\nPravljica Zlata ptica spada v fantasti\xc4\x8dno obliko pravljice, ker pa je ljudska, se po strukturi razlikuje od klasi\xc4\x8dne fantasti\xc4\x8dne pripovedi. V fantasti\xc4\x8dni pripovedi gre za vdor fantastike v svet realnosti, soo\xc4\x8dita pa se tako, da se irealni svet pojavi v realnem, ali pa tako da se resni\xc4\x8dno in fantasti\xc4\x8dno pojavljata drug ob drugem. Obstajata torej dve resni\xc4\x8dnosti, ki sta enakovredni, pa vendarle zdru\xc5\xbeeni v enovito celoto. Tu pa se tudi pojavi razlika z ljudsko pravljico, saj tu vse dogajanje poteka na eni sami ravni in sta resni\xc4\x8dnost in \xc4\x8dude\xc5\xbenost nelo\xc4\x8dljivo povezani ter prepleteni. Zaradi prepletanja ni nikakr\xc5\xa1ne logike iz realnega sveta, literarni junaki pa se ni\xc4\x8d ne \xc4\x8dudijo nadnaravnim pojavom, \xc4\x8dude\xc5\xbeom (medved o\xc5\xbeivi mrtvega najmlaj\xc5\xa1ega sina), bajeslovnim bitjem (morska deklica - z njo se poro\xc4\x8di najmlaj\xc5\xa1i sin), saj svet do\xc5\xbeivljajo na en sam na\xc4\x8din (bratje sre\xc4\x8dajo medveda, ki jih prosi za hrano in se nad tem, da medved govori ni\xc4\x8d ne za\xc4\x8dudijo). To posebnost pa imenujemo enodimenzionalnost dogajanja._NEWLINE_Naslednja posebnost sta \xc4\x8das in kraj dogajanja, ki v ljudski pravljici nista dolo\xc4\x8dena, medtem ko sta v fantasti\xc4\x8dni pripovedi povsem lo\xc4\x8deni in razvidni. Osebe ki nastopajo v ljudski pravljici so tipi (kralj, trije bratje), ki pa nimajo individualnih zna\xc4\x8dajskih lastnosti, so brez samostojnega gledanja na \xc5\xbeivljenje in \xc4\x8dude\xc5\xbene pojave sprejemajo na povsem miren na\xc4\x8din in brez za\xc4\x8dudenja. Pisatelj v pravljici Zlata ptica nastopajo\xc4\x8dim osebam ne da imena, poimenuje jih le kralj in bratje, niti jim ne pripi\xc5\xa1e zna\xc4\x8dajskih lastnosti, hibe ali posebnosti._NEWLINE_Razlika se ka\xc5\xbee tudi v obliki. Ljudska pravljica sodi med kraj\xc5\xa1e prozne oblike, medtem ko je fantasti\xc4\x8dna pripoved obse\xc5\xbenej\xc5\xa1e besedilo oziroma \xc5\xbee kar knjiga. Pravljica Zlata ptica obsega vsega le osem strani, za razliko od klasi\xc4\x8dne fantasti\xc4\x8dne pripovedi, ki je \xc5\xbee kar cela knjiga npr. Ostr\xc5\xbeek.'